b'\n_START_ARTICLE_\nAcer\n_START_SECTION_\nIstorie\n_START_PARAGRAPH_\nAcer a fost fondat\xc4\x83 de Stan Shih, so\xc8\x9bia sa Carolyn Yeh \xc8\x99i un grup de al\xc8\x9bi cinci oameni \xc3\xaen 1976 sub numele \xe2\x80\x9eMultitech\xe2\x80\x9d, cu sediul \xc3\xaen Hsinchu, Taiwan. Aceasta a pornit cu 11 lucr\xc4\x83tori \xc8\x99i un capital ini\xc8\x9bial de 25.000 USD. La \xc3\xaenceput a fost un distribuitor de componente electronice \xc8\x99i consultant \xc3\xaen tehnologiile microprocesorului, dar cu timpul a devenit produc\xc4\x83tor de PC-uri. Compania a fost redenumit\xc4\x83 \xc3\xaen \xe2\x80\x9eAcer\xe2\x80\x9d \xc3\xaen anul 1987. \xc3\x8en 1993 Acer a ob\xc8\x9binut un record de v\xc3\xa2nz\xc4\x83ri de 75 milioane USD\xc2\xa0; 43% din venitul anului respectiv a fost datorat anexei DRAM, considerat\xc4\x83 de anumi\xc8\x9bi anali\xc8\x99ti drept \xe2\x80\x9ecea mai eficient\xc4\x83 \xc3\xaen industria DRAM\xe2\x80\x9d. Din 1994 p\xc3\xa2n\xc4\x83 \xc3\xaen 1995 Acer a avansat de la locul al 14-lea la al 9-lea \xc3\xaen r\xc3\xa2ndul produc\xc4\x83torilor interna\xc8\x9bionali de calculatoare, dep\xc4\x83\xc8\x99ind pe Hewlett-Packard, Dell \xc8\x99i Toshiba. V\xc3\xa2nz\xc4\x83rile totale au crescut la 3,2 miliarde USD \xc3\xaen 1994, iar venitul net la 205 milioane USD, astfel Acer America anun\xc8\x9b\xc3\xa2nd primul venit anual \xc3\xaen anii 1990._NEWLINE_Acer \xc8\x99i-a lansat interesul \xc3\xaen industria laptop-urilor imediat dup\xc4\x83 cump\xc4\x83rarea diviziei Mobile PC a companiei Texas Instruments \xc3\xaen 1997.\n_START_SECTION_\nAcer \xc8\x99i Linux\n_START_PARAGRAPH_\nAcer a oferit diferite distribu\xc8\x9bii Linux pe laptop-urile \xc8\x99i netbook-urile recente. Acestea au inclus Ubuntu, Linpus \xc8\x99i Android.\n_START_SECTION_\nM\xc4\x83rci \xc3\xaenregistrate\n_START_PARAGRAPH_\nM\xc4\x83rcile folosite de compania Acer includ Acer, eMachines, Gateway, Packard Bell \xc8\x99i E-TEN, primele dou\xc4\x83 dintre aceaste fiind comercializate \xc8\x99i \xc3\xaen Rom\xc3\xa2nia.\n_START_SECTION_\nAcer \xc3\xaen Rom\xc3\xa2nia\n_START_PARAGRAPH_\nCompania este prezent\xc4\x83 \xc8\x99i \xc3\xaen Rom\xc3\xa2nia, unde a v\xc3\xa2ndut 3.600 de laptop-uri \xc3\xaen 2004 (cot\xc4\x83 de pia\xc8\x9b\xc4\x83 5,4\xc2\xa0%),_NEWLINE_17.000 de unit\xc4\x83\xc8\x9bi \xc3\xaen 2006,_NEWLINE_53.000 de unit\xc4\x83\xc8\x9bi \xc3\xaen 2007, 100.000 de unit\xc4\x83\xc8\x9bi \xc3\xaen 2008 (cot\xc4\x83 de pia\xc8\x9b\xc4\x83 22\xc2\xa0%),_NEWLINE_72.800 de unit\xc4\x83\xc8\x9bi \xc3\xaen 2009 \xc8\x99i 102.000 de unit\xc4\x83\xc8\x9bi \xc3\xaen 2010 (cot\xc4\x83 de pia\xc8\x9b\xc4\x83 23,5\xc2\xa0%)._NEWLINE_\xc3\x8en anul 2006 compania a v\xc3\xa2ndut \xc3\xaen Rom\xc3\xa2nia 25.000 de monitoare LCD,_NEWLINE_fa\xc8\x9b\xc4\x83 de 1.400 \xc3\xaen 2004 (5,4\xc2\xa0% din pia\xc8\x9b\xc4\x83).'